
Predlog Odloka o Občinskem podrobnem prostorskem načrtu (OPPN) za vzhodno obvozno cesto mesta Murska Sobota 
	
	 II. OBRAVNAVA
O B R A Z L O Ž I T E V 


PRAVNA PODLAGA
Pravna podlaga za pripravo izdelave prostorskega akta je Zakon o prostorskem načrtovanju ZPNačrt (Uradni list RS, št. 33/07, 70/08-ZVO-1B, 108/09, 80/10-ZUPUDPP, 106/10 popr., 43/11-ZKZ-C, 57/12, 57/12- ZUPUDPP-A, 109/12 in 35/13)  ter Pravilnik o vsebini, obliki in načinu priprave občinskega podrobnega prostorskega načrta (Uradni list RS, št. 99/2007). 

S prostorskimi sestavinami dolgoročnega ter družbenega plana občine Murska Sobota je območje, kjer se predvideva gradnja vzhodne obvozne ceste, večinoma opredeljeno kot zazidljivo oziroma poselitveno območje. V skrajnem severnem delu predvidene trase pa je zemljišče kmetijsko. Mestna občina vodi postopek izdelave Občinskega prostorskega načrta (OPN) v katerem bo opredeljen in vključen tudi ta zadnji konec trase vzhodne obvozne ceste, kakor tudi celoten obvozni sistem mesta. 

Trasa vzhodne obvozne ceste je bila določena v Odloku o lokacijskem načrtu za južno zbirno cesto Murska Sobota (Uradni list RS, št. 9/2000), ki zajema traso od rondoja na Tišinski ulici vse do ulice Plese. Z novim OPPN za vzhodno obvozno cesto se bo del trase med Panonsko ulico in ulico Plese zaradi prometno tehničnih in infrastrukturnih izboljšav spremenil. V tem delu bo stari lokacijski načrt spremenjen.

Na območju predvidene trase vzhodne obvozne ceste so v veljavi tudi nekateri drugi izvedbeni prostorski akti. Določila Odloka o prostorskih ureditvenih pogojih za območje Mestne občine Murska Sobota (Uradni list RS, št. 83/2003) za predmetno območje narekujejo izdelavo občinskega prostorskega izvedbenega akta. V veljavnem Odloku o sprejetju zazidalnega načrta za severno obrtno industrijsko cono mesta Murska Sobota (Uradni list RS, št. 8/2004) pa je za vzhodno obvozno cesto že predviden in rezerviran koridor.  S sprejetjem novega OPPN za vzhodno obvozno cesto mesta Murska Sobota se bodo določila navedenih aktov lahko delno spremenila.

RAZLOGI IN CILJI ZA SPREJEM AKTA

Natančnejša izhodišča in utemeljitve za izdelavo Občinskega podrobnega načrta za vzhodno obvozno cesto so podana v obrazložitvi pooblaščenega prostorskega načrtovalca ZEU-DNI d.o.o., ki je del tega gradiva.   
Predvsem pa treba poudariti, da je po izsledkih Študije sistema obvoznic mesta Murska Sobota, ki jo je izdelalo podjetje Lineal d.o.o. iz Maribora, potrebno čim prej pristopiti k izgradnji obvoznega sistema mesta, zaradi reševanja prometnih zastojev, ki se bodo v dvajset letnem obdobju samo stopnjevali.
Na osnovi Idejnega projekta za izdelavo Lokacijskega načrta za vzhodno obvozno cesto mesta Murska Sobota, ki je bil izdelan v letu 2006 in 2007 in v letu 2010 dopolnjen, se je tako začel pripravljati nov prostorski akt v skladu s predpisi na občinskem nivoju. 

Z izdelavo in sprejetjem Občinskega podrobnega načrta za vzhodno obvozno cesto mesta Murska Sobota bo vzpostavljena pravna podlaga za nadaljnjo pripravo projektne dokumentacije, parcelacijo potrebnih zemljišč in odkupe le teh, ter ne nazadnje samo gradnjo ceste.  
OCENA STANJA

Mestna občina Murska Sobota kot regijsko središče rabi pretočni prometni režim, ki bo lokalnemu prebivalstvu in podjetjem ter širši regiji nudil dobre povezave in normalno funkcioniranje. Prometna študija nakazuje, da bodo v dvajset letnem obdobju prometni zastoji brez izgradnje obvoznic preobsežni, zato je nujno, da se pripravi najprej prostorska dokumentacija, ki bo podlaga za gradnjo te obvozne ceste. Vzhodna obvozna cesta se bo navezala na južno obvozno cesto, za katero je prostorski akt bil izdelan že v letu 1998 in objavljen v letu 2000 (Odlok o lokacijskem načrtu za južno zbirno cesto Murska Sobota (Uradni list RS, št. 9/2000), izdelana je tudi že projektna dokumentacija za pridobitev gradbenega dovoljenja. Na podlagi prostorskega akta je Direkcija RS za ceste že izvedla parcelacijo in odkupe zemljišč. Potekala pa bo od kanala, kjer se priključi na že zgrajeni del, do Panonske ceste. Obvozni sistem mesta je zasnovan kot U sistem in je kot celota skupaj z načrtovano zahodno obvozno cesto, vključen v Občinski prostorski načrt – OPN, ki je v pripravi.  

FINANČNE IN DRUGE POSLEDICE

Izdelavo OPPN vzhodno obvozno cesto mesta Murska Sobota ter potrebne strokovne podlage v celoti financira Mestna občina Murska Sobota iz svojega proračuna. Stroški izdelave akta in okoljskega poročila po sklenjenih pogodbah znašajo 110.760,00 €. Po zahtevah nosilcev urejanja prostora pa so se morale izdelati tudi dodatne strokovne podlage (hrup, poplave, arheologija, novelacije idejnih projektov, geodezija) za skupni znesek  81.014,88 €.
S sprejetjem tega prostorskega akta bo možno izvajati nadaljnje aktivnosti, kot so parcelacije in nakupi zemljišč ter izdelava projektne dokumentacije. Ker gre za državno cesto, bo te aktivnosti s samo izgradnjo izvajala država.
Po izdelani projektni dokumentaciji in pridobitvi gradbenega dovoljenja bo občina morala v proračunu zagotoviti del sredstev ob izgradnji obvozne ceste za določene ureditve v skladu z veljavno zakonodajo. 
PRIPRAVLJAVEC TER IZDELOVALEC PROSTORSKEGA AKTA

Pripravljavec prostorskega akta je Mestna občina Murska Sobota.

Idejno zasnovo je izdelal LINEAL d.o.o., Maribor. Predlog Občinskega podrobnega prostorskega načrta je izdelal ZEU-DNI d.o.o., Ulica Staneta Rozmana 5, 9000 Murska Sobota.

POSTOPEK IZDELAVE PROSTORSKEGA AKTA
V tabeli so kronološko zapisana že izvedena dejanja in še potrebne nadaljnje aktivnosti:

	1.2. -12.2.2008
	izdelava projektne naloge za pridobitev izdelovalca OPPN in CPVO z javnim razpisom (pridobitev podatkov)

	12.2.- 15.2.2008
	Usklajevanje projektne naloge (oddelčno, župan, javna naročila) 

	12.2.2008
	MOMS poda na MOP dopis za opredelitev glede nadaljnjih postopkov izvedbe OPPN na KZ  

	13.2.2008
	MOMS poda na MzP dopis za potrditev projektne naloge (VOC bo imela status državne ceste)

	25.2.2008
	MzP poda dopis s potrditvijo projektne naloge, zahtevajo dodatne podatke v prometni študiji

	31.3.2008
	izvedba javnega razpisa

	30.4.2008
	zaključek javnega razpisa

	22.5.  -  28.5.2008
	Priprava  in podpis pogodb samo za OPPN, ne za CPVO

	10.6.2008
	Pripravljen in sprejet Sklep o pričetku OPPN VOC  - (po usklajevanju podpisano 26.6.08)

	27.6.2008
	Na MOP  in Uradni list RS poslan Sklep o pričetku OPPN

	2.7.2008
	Objava Sklepa o pričetku na spletni strani MOMS

	4.7.2008
	Objava Sklepa o pričetku OPPN VOC v Uradnem listu RS, št. 67/2008 

	18.8.2008
	Prejmemo dopolnitev prometne študije (Lineal)

	27.8.2008
	Na ZEU predali dopolnitev študije, ki jo je izdelal Lineal MB

	11.9.2008
	Sestanek na ZEU, pregled osnutka – faza za smernice / ADM -Öri

	11.9.2008
	MOMS - župan izda pooblastilo ZEU za nadaljnje postopke

	15.9.2008
	MOMS prejme s strani ZEU osnutek OPPN VOC     

	15.9.2008
	ZEU poda vloge za pridobivanje smernic na vse NUP   (zakonski  rok 30 dni) 

	18.9.2008
	MOMS poda vlogo na MOP za odločitev o CPVO  (zakonski  rok 30 dni)

	14.10.2008
	MOMS izda smernice

	15.10.2008
	MOMS prejme odločbo št. 35409-314/2008 z dne 7.10. 2008 MOP – da je potrebno izvesti CPVO  zaradi poplavnega območja

	22.10.2008
	MOMS poda dopis na ZEU glede odločbe MOP in predlaga podpis aneksa

	►
	Priprava aneksa za CPVO 

	11.11.2008
	Sklenitev aneksa št. 1 z ZEU-DNI  

	18.11.2008
	Elektro Maribor – sestanek glede križanja elektroenergetskih naprav z obvoznico , Elektro poda do 1.12.08 idejno rešitev

	10.12.2008
	MOMS poda na ZEU dopis, da se predajo vse prejete smernice in poročilo o napredovanju projekta 

	10.12.2008 
	ZEU poda vse smernice in analizo le teh

	►
	VGB Maribor izdeluje okoljsko poročilo

	22.12.2008
	Opravljen sestanek na ZEU tudi z VGB – potrebne dodatne strokovne podlage

	23.1.2009
	ZEU poda dopis, o zapisu sestanka z VGB o strokovnih podlagah

	9.2.2009
	Opravljen sestanek na MOMS (VGB, ARSO, ZEU)

	►
	MOMS izvede postopke javnih naročil za dve strokovni podlagi (hrup, voda)

	11.3.2009
	Sklenjena pogodba EPI SPEKTRUM

	12.3.2009
	Sklenjena pogodba VGB

	18.3.2009
	Prejmemo VGB – hidrotehnično poročilo

	23.3.2009
	Prejmemo okoljsko poročilo (ZEU-DNI - VGB MB) – delovna verzija

	31.3.2009
	Dopis ZEU-DNI –dodatna gradiva

	10.4.2009
	delovni sestanek z vsemi izvajalci na MOMS

	5.5.2009
	Lineal  - predal idejni projekt za  elektro - razsvetljava

	30.4. in 7.5.2009
	EPI SPEKTRUM predal elaborat - hrup

	15.5. in 26.5.2009
	VGB predal elaborat – idejni projekt za vodno gospodarske ureditve

	3.6.2009
	ZEU predal elaborat vrednotenje in primerjava variant (prometno vrednotenje, okoljski vidik…)

	15.6.2009
	ZEU predal dopolnjen osnutek OPPN VOC ( 4x mapa, 2x CD)

	17.6.2009
	ZEU predal okoljsko poročilo – VGB – dopolnjena verzija (poplave in hrup)

	junij 2009
	GEOMATIK – izdana naročilnica - geodetski posnetek - se izvaja

	10.6.2009
	MOMS poda na ZEU pisno opredelitev za varianto 1A

	19.6.2009


	MOMS poda vlogo na MOP za potrditev ustreznosti okoljskega poročila  za CPVO 

(paket v pošto 23.6.2009) (prvič)

	3.7.2009
	MzP poda dopis za pojasnilo glede postopkov OPPN 

	3.7.2009
	MOMS poda pisni odgovor MzP o vseh postopkih

	12.8.2009
	MOP poda zahtevo za dopolnitev okoljskega poročila (kulturna dediščina – arheološke raziskave)

	12.8.2009
	MOMS poda dopis na ZEU  - za dopolnitev okoljskega poročila 

	24.8.2009
	MOP poda dodatni dopis z mnenjem MOP ARSO –  zahteva za sestanek

	26.8.2009
	MOMS poda dopis  - vabilo na sestanek – kulturna dediščina - okoljsko poročilo

	27.8.2009
	Sestanek z Ministrstvom za kulturo – se dogovorimo o potrebnih aktivnostih občine glede kulturne dediščine in arheologije

	20.10.2009
	MOP podal ARSO-vo negativno mnenje k CPVO

	
	ARSO poda obsežne zahteve – trasa VOC je v poplavnem območju

	dec. 2009
	Usklajevalni sestanki – glede potrebnih dodatnih strokovnih podlag

	7.1.2010
	Na MP, DRSC- predaja vsega gradiva za VOC (idejni, OPPN, vse študije, CPVO…) 

	14.1.2010
	Sestanek na DRSC Lj.-Recenzija prometne študije obvoznic Lineal

	26.1.2010
	Sestanek ARSO,VGB; ZEU – strokovna podlaga k okoljskemu poročilu – potrebno še dopolniti

	11.2.2010
	Sestanek na MOMS / DRSC – pregled gradiva/ dogovori o nadaljnjih aktivnostih za obe fazi obvoznic

	
	Poteka izdelava večih variant vodarskih strokovnih podlag / potekajo usklajevanja z ARSO/Lineal/ZEU/VGB

	marec,apr.2010
	Občina izvede postopke za novelacijo idejnega projekta obvoznice/ nova pogodba z Lineal 

	Maj / junij 2010
	Lineal preda dopolnjena gradiva za obvoznice usklajene z ARSO zahtevami

	3.8. 2010
	ZEU – preda gradivo OPPN VOC in korigirano okoljsko poročilo VGB

	6.8.2010
	MOMS poda vlogo na MOP za ponovno odločitev glede okoljskega poročila (drugič)

	18.8.2010
	Dopis Ministrstva za promet, DRSC – zahtevajo pojasnila o postopkih OPPN VOC

	23.8.2010
	Občina poda odgovor / da se je postopek potrjevanja OP na ARSO zavlekel zaradi poplavnega območja

	avg., sept. 2010
	Izvedba zbiranja ponudb za arheološke raziskave

	16.9.2010
	MOP na zahtevo ARSO prosi, da občina dopolni vlogo z vodarsko študijo

	16.9.2010
	Občina pošlje vodarsko študijo na MOP

	8.9.2010
	ZVKDS - MB izda dopolnitev pogojev za arheološke raziskave (pogoji so bistveno ugodnejši)

	okt. 2010
	Priprava vloge za MK za predhodne arheološke raziskave 

	3.11.2010
	MOP poda dopis za dopolnitev gradiva saj je ARSO izdal ponovno negativno mnenje

	5.11.2010
	MOMS poda vlogo na MK za izdajo soglasja za predhodne arheološke raziskave (22.10., 27.10.,5.11.)

	30.11.2010
	VGB d.o.o. poda pisno opredelitev glede negativnega mnenja ARSO

	30.11.2010
	ZEU-DNI -  poda pisno opredelitev glede negativnega mnenja ARSO

	1.12.2010
	MOP – KABINET MINISTRA , g. Gašperšič Peter - sestanek o nadaljnjih aktivnostih glede vodarskih strokovnih podlag- dogovori se, da bo protipoplavni ukrep izvedba Sebeborskega zadrževalnika na območju Občine Moravske Toplice

	>
	potrebno uskladiti zahteve ARSO in gradivo OPPN, okoljsko poročilo in vodarsko študijo uskladiti tudi z DRSC ter tudi s sosednjo občino Moravske Toplice

	14.12.2010
	Sestanek na MOMS z MOP- ARSO-vode – zahtevajo zadrževalnik na OMT

	13.1.2011
	Sestanek na Lineal z Ministrstvom za kulturo, MB, glede krožišča v območju kulturne dediščine  - topolov drevored

	Nadaljnje aktivnosti
	poteka postopek pridobitve arheološkega soglasja MK, izdati naročilnico za izvedbo raziskav

	6.4.2011
	Sestanek na MOMS (DRSC, Lineal, ZEU, MOMS) – o nadaljevanju obeh projektov južna in vzhodna obvoznica

	marec 2011
	Izvedba »površinskih arheoloških« raziskav na trasi VOC v skladu z zahtevami Ministrstva za kulturo,

	21.4.2011
	Občina prejme elaborat – arheološke raziskave- Pokrajinski muzej MS

	29.4.2011
	Občina Moravske Toplice poda IZJAVO, da je sebeborski zadrževalnik kot protipoplavni ukrep zajet v planskih aktih občine

	13.5.2011
	MOMS preda arheološki elaborat na ZEU

	6.6.2011
	Sestanek na MOMS – DRSC, ARSO, ZEU, Cestno podjetje; pregledajo se vse izvedene aktivnosti in kje ter zakaj so še zastoji / zastoj zaradi topolovega drevoreda / kulturne dediščine – manjka soglasje MK na povečani rondo 

	20.6.2011
	Sestanek, Ministrstvo za kulturo v Ljubljani preučimo več variant krožišč na lokaciji topolovega drevoreda (kulturna dediščina); MK potrdi spiralni rondo z najmanjšim številom manjkajočih dreves

	28.6.2011
	MOMS preda vse razpoložljive podatke na VGB, da popravijo/dopolnijo okoljsko poročilo

	8.7.2011
	MOMS poda z e-dopisom na ZEU vse dogovore in zaprosi za čimprejšnjo dopolnitev OPPN ter uskladitev z VGB - okoljskim poročilom; le tako se lahko čim prej poda ponovna vloga za preverbo okoljskega poročila in kasneje izvede javna razgrnitev;

	17.8.2011
	MOMS prejme z DRSC e-dopis s pisnim stališčem Ministrstva za kulturo; potrdijo, da je spiralni rondo, ki bo povzročil vrzel 6 manjkajočih dreves v drevoredu, ustrezen / potrebno dopolniti okoljsko poročilo in podati novo vlogo

	>
	Priprava korigiranega gradiva OP + OPPN VOC (predhodne uskladitve glede dodatnih del)

	14. marec 2012
	Predaja delovnega korigiranega gradiva (OP+OPPN VOC za CPVO) na DRSC;  predali na Sektor za CPVO 

	april – maj 2012
	čakamo opredelitev glede CPVO, uskladitev telefonsko, potrebni manjši popravki

	15.5.2012


	CPVO-podaja nove vloge s korigiranim gradivom (OP+OPPN VOC) na Ministrstvo za kmetijstvo in okolje  (tretjič)

	29.6.2012
	Občina prejme odločbo Ministrstva za kmetijstvo in okolje, Direktorat za okolje, Sektor CPVO, da je okoljsko poročilo ustrezno in skladno s predpisi ter se lahko javno razgrne  (OPOMBA: prva vloga je bila podana junija 2009, pozitivno odločbo smo prejeli po 3 letih)

	29.6.2012
	Župan sprejme sklep z javnim naznanilom o javni razgrnitvi OPPN za VOC vključno z  OP

	29.6.2012
	na Uradni list RS poslan Sklep z javnim naznanilom o JR in JOB

	12.7.2012
	Objava Sklepa o JR in JOB na spletni strani MOMS

	13.7.2012
	Objava Sklepa o JR in JOB OPPN VOC in OP v Uradnem listu RS, št. 53/2012

	10.8. - 11.9.2012
	Javna razgrnitev (gradivo na MOMS, delno na MČ in v KS Nemčavci), gradivo dostopno tudi na spletni strani občine

	5.9.2012
	Javna obravnava velika sejna dvorana MOMS ob 17.00

	22.1.2013
	Odbor za urbanizem in urejanje prostora ter gospodarsko infrastrukturo, pred sejo

	24.1.2013
	I. obravnava s stališči do pripomb, na seji 16. redni Mestnega sveta

	14.2.2013
	Objava stališč do pripomb na spletni strani občine in na oglasni deski

	februar 2013
	Podano obvestilo v Soboških novinah glede objave stališč do pripomb

	11.3.2013
	Sestanek z Društvom paraplegikov glede cestnih ureditev ob Noršinski ulici

	19.3.2013
	Sestanek s predstavniki Poljske ulice in Plese glede zelenega pasu kot omilitveni ukrep

	>
	dopolnitev in poprava predloga akta 

	postopek zbiranj v maju in juniju 2013
	Pridobitev vseh pozitivnih mnenj na korigiran predlog v roku 30 dni in potrditev OP v postopku CPVO –  (nekaj mnenj še manjka)

	
	Odbor za urbanizem in urejanje prostora ter gospodarsko infrastrukturo, pred sejo

	
	II. obravnava predloga predmetnega akta, na seji Mestnega sveta

	
	po sprejetju objava Odloka v Uradnem listu RS


CELOVITA PRESOJA VPLIVOV NA OKOLJE IN OKOLJSKO POROČILO
Ministrstvo za okolje in prostor, Direktorat za okolje je izdal odločbo št. 35409-314/2008 z dne 7.10. 2008 s katero se je ugotovilo, da je izdelava celovite presoje vplivov na okolje potrebna. Občina je zaradi tega morala zagotoviti dodatna proračunska sredstva in naročiti okoljsko poročilo. Predvsem zaradi poplavnega območja, ki ga prečka trasa obvozne ceste in pogojev Agencije RS za okolje za področje voda je bilo kasneje potrebno naročiti še dodatne vodarske študije. Zaradi posegov v topolov drevored, ki je evidentiran kot kulturna dediščina pa se je moral spremeniti tudi rondo na Panonski ulici, za kar so bile izdelane dodatne prometne strokovne podlage. Okoljsko poročilo je bilo v fazi potrditve dvakrat zavrnjeno. Kot protipoplavni ukrep se je tako po dogovoru predvidel nov zadrževalnik, ki je na območju Občine Moravske Toplice, katera je tudi podala izjavo, da je le-ta vključen v njihove prostorske akte. Novi rondo je dobil obliko spirale, s tem se je zmanjšal potrebni prostor, delno se je tudi zamaknil na sever in tako se je zmanjšalo število manjkajočih dreves – vrzel v topolovem drevoredu. Pozitivno mnenje na okoljsko poročilo je tako občina prejela šele ob koncu junija 2012 in s tem se je lahko postopek nadaljeval. 
V javni razgrnitvi na okoljsko poročilo ni bilo bistvenih pripomb, zato se je le minimalno korigiralo. Na končni predlog OPPN za obvozno cesto in na okoljsko poročilo pa se je podala vloga za pridobitev končnega mnenja za opredelitev glede sprejemljivosti vplivov izvedbe akta na okolje. (Opomba: v času priprave tega gradiva do 10. junija 2013, tega mnenja še nismo prejeli).
SMERNICE IN MNENJA K IZDELAVI PROSTORSKEGA AKTA

V postopku izdelave predmetnega prostorskega akta so bile zaprošene tudi smernice vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Vsi so svoje smernice podali in v pripravljenem gradivu so podani pogoji tudi upoštevani. 
Po sprejetju stališč do pripomb, se je gradivo korigiralo in dopolnilo ter podalo v zbiranje končnih mnenj vseh NUP. Ti so svoja mnenja podali, nekateri so ob tem zahtevali, da se v odloku posamezni zapisi v manjši meri korigirajo oz. dopolnijo.

(Opomba: v času priprave tega gradiva do 10. junija 2013, nekaterih mnenj še nismo prejeli)

PREDVIDENE PROSTORSKE UREDITVE
V nadaljevanju so priložene podrobnejše obrazložitve za predvidene prostorske ureditve prostorskega načrtovalca ZEU-DNI d.o.o. 

UPOŠTEVANJE SKLEPA MESTNEGA SVETA IZ I. OBRAVNAVE

Mestni svet je akt obravnaval v I. obravnavi na 16. redni seji dne 24. januarja 2013. S sklepom so bila sprejeta stališča do pripomb iz javne razgrnitve in javne obravnave ter predlog odloka. Dodatnih zahtev oz. pogojev ni bilo. 
UPOŠTEVANJE POTRJENIH STALIŠČ DO PRIPOMB JAVNOSTI 
V predloženem predlogu OPPN so vključeni tudi posegi oz. ureditve, ki so bili opredeljeni v stališčih do pripomb javnosti. En sklop pripomb je bil podan v zvezi z ureditvijo dostopov do parcel, ki ležijo južno od Noršinske ulice. Dostopi so vrisani. Predhodno pa je bil opravljen tudi sestanek 11.3.2013 s predstavniki Društva paraplegikov, saj so nove prometne ureditve vezane tudi na njihovo parcelo.  Glede drugega sklopa pripomb, ki so vezane na ureditve ob Poljski ulici in ulici Plese, je prav tako bil opravljen sestanek s predstavniki teh ulic dne 19.3.2013. Občina je predlagala, da se med njihovo ulico in obvoznico rezervira zeleni pas, na katerem se mora v času projektiranja oz. izdelave projektno tehnične dokumentacije izdelati trudi krajinski načrt z zasaditvijo in opremo na predlog stanovalcev. Zeleni pas je tako dodatni omilitveni ukrep za vplive obvoznice.
V času priprave gradiva do 10.6.2013 so manjkala nekatera mnenja organov - nosilcev urejanja prostora. 30 dnevni rok je potekel v zadnjih dneh maja. V primeru, da mnenja dobimo še v času pred sejo Mestnega sveta, jih bomo na seji posebej predstavili skupaj z morebitnimi spremembami besedila odloka.

Mestnemu svetu predlagamo, da obravnava predlog odloka in ga v II. obravnavi sprejme.

Pripravili:

Oddelek za infrastrukturo, okolje in prostor ter gospodarske javne službe, Mestna občina Murska Sobota ter izdelovalec dopolnjenega osnutka, ZEU-DNI d.o.o., Ulica Staneta Rozmana 5, 9000 Murska Sobota.

